Diari Oficial de la Generalitat Valenciana


Sumari del DOGV 8549, del 16-05-2019 (2019/4876)

RESOLUCIÓ de 6 de maig de 2019, de la consellera d'Agricultura, Medi Ambient, Canvi Climàtic i Desenvolupament Rural, per la qual es publica el tràmit administratiu de concessió de l'ajuda a les associacions de protecció i defensa dels animals per a l'exercici 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8549

Data del DOGV
:   16-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4876


Data del document
:   06-05-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 6 de maig de 2019, de la consellera d'Agricultura, Medi Ambient, Canvi Climàtic i Desenvolupament Rural, per la qual es publica el tràmit administratiu de concessió de l'ajuda a les associacions de protecció i defensa dels animals per a l'exercici 2019. [2019/4876]  
L'Ordre de 22 de desembre de 2006, de la Conselleria d'Agricultura, Pesca i Alimentació (DOGV 5418, 30.12.2006), regula i estableix les ajudes a les associacions de protecció i defensa dels animals, les quals han sigut convocades per al present exercici per mitjà de la Resolució de 10 de desembre de 2018, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen les ajudes a les associacions de protecció i defensa dels animals per a l'exercici 2019 (DOGV 8446, 18.12.2018).  
En l'apartat segon i tercer de l'annex d'aquesta ordre es fixen els beneficiaris i despeses subvencionables. Així mateix, en l'apartat quart s'estableix la quantia de les subvencions i el criteri de preferència.  
  
Instruït el procediment de concessió de subvencions en el Servei de Producció i Sanitat Animal, tal com disposa l'apartat sisé de l'ordre esmentada.  
Vist l'apartat tercer de la Resolució de 10 de desembre de 2018, de la consellera d'Agricultura, Medi Ambient, Canvi Climàtic i Desenvolupament Rural, de les ajudes a les associacions de protecció i defensa dels animals per a l'exercici 2019, i d'acord amb la Llei 28/2018, de 28 de desembre, de pressupostos de la Generalitat per a l'exercici 2019, l'import total és de:  
- 150.000 - per a les actuacions previstes en el paràgraf a de l'apartat segon de l'annex de l'Ordre de 22 de desembre de 2006.  
- 70.000 - per a les actuacions previstes en el paràgraf b de l'apartat segon de l'annex de l'Ordre de 22 de desembre de 2006.  
Tenint en compte la limitació plantejada en l'ordre reguladora de 60 % en les activitats del paràgraf a i de 80 % en les del paràgraf b de l'apartat segon, així com les quanties màximes establides en aquesta ordre, que ascendeixen a 7.200 - en les activitats assenyalades en el paràgraf a i a 12.000 - en les del paràgraf b de l'apartat segon.  
En el tràmit de la subvenció de l'apartat a s'han presentat un total de quaranta-dos sol·licituds i considerant que el crèdit disponible permet atendre els trenta-un expedients que compleixen els requisits de l'expedient des de la Sociedad Valenciana Protectora de Animales y Plantas, amb CIF V29036960, fins a l'Asociación Ronroneos Azules, CIF A81986096, i s'ha minorat aquest últim per falta de crèdit, i amb la limitació de l'ordre reguladora a 7.200 ?, com a subvenció màxima a rebre per les inversions enquadrades en el paràgraf a, tot això segons l'apartat quart de l'ordre de bases esmentada.  
  
De la totalitat, un expedient ha sigut denegat per no disposar dels requisits de beneficiari segons l'apartat tercer, cinc expedients per falta de crèdit i altres cinc expedientes no s'han esmenat i els han considerat que han desistit de la petició, ja que no han aportat la documentació requerida en el termini establit.  
En el tràmit de la subvenció de l'apartat b s'han presentat un total de huit sol·licituds, i considerant que el crèdit disponible no permet atendre l'import total sol·licitat i que només hi ha crèdit suficient per a satisfer totalment set expedients, i es minora el huité per mitjà del prorrateig, des de l'expedient Sociedad Valenciana Protectora de Animales y Plantas, amb CIF A66755444, fins a l'Asociación Protectora Animales Domésticos Abandonados de Callosa de Segura, APADAC, CIF: F71493905, amb la limitació de l'ordre reguladora a 12.000 ?, com a subvenció màxima a rebre per les inversions enquadrades en el paràgraf b, tot això segons l'apartat quart de l'ordre de bases esmentada.  
  
Vista la proposta de l'òrgan col·legiat de data 15 d'abril de 2019, resolc:  
  
Primer  
Concedir l'ajuda per:  
- L'apartat a a les trenta-una associacions que compleixen els requisits exigits per la normativa, i que s'indiquen amb els seus expedients des de Sociedad Valenciana Protectora de Animales y Plantas, amb CIF R88673288, fins a Asociación Ronroneos Azules, CIF U31598969, segons l'annex 1a. Llista de concedits (inclòs el minorat).  
- L'apartat b a les huit associacions que compleixen els requisits exigits per la normativa, i que s'indiquen amb els seus expedients des de Sociedad Valenciana Protectora de Animales y Plantas, amb CIF I75779227 fins a Asociación Protectora Animales Domésticos Abandonados de Callosa de Segura, APADAC, CIF D01762439, CIF A97321690, segons l'annex 1b. Llista de concedits (inclòs el minorat),  
  
Segon  
Denegar l'ajuda als expedients mencionats a continuació pels motius que s'indiquen en els diferents apartats:  
  
- Apartat a, per no disposar dels requisits de beneficiari segons l'apartat 3r:  
  
Exp. Sol·licitant CIF/NIF  
2019/MPT/VSC/00166 PROTECTORA DE CABALLOS EL CHAPARRAL F95391675  
  
  
- Apartat a, per falta de pressupost:  
  
Exp. Sol·licitant CIF/NIF  
2019/MPT/VSC/00777 REFUGI ELS ÀNGELS V08757286  
2019/MPT/VSC/00604 ASOCIACIÓN HUELLAS DE CALLEJERAS DE CHIVA V86311460  
2019/MPT/VSC/00217 PROTEGE GATOS ASPE T21167092  
2019/MPT/VSC/00491 ASOC. PROTECTORA DE ANIMALES ARCOIRIS ONDARA G4252676  
2019/MPT/VSC/00297 PROFESSIONALES PARA LA DEFENSA DE LOS ANIMALES VALÈNCIA -PRODA N27977467  
  
  
Tercer  
Considerar que han desistit dels expedients de l'apartat a, indicats a continuació, ja que no els han esmenat:  
  
Exp. Sol·licitant CIF/NIF  
2019/MPT/VSC/00908 PROTECTORA FELINA HOGAR FELIZ C87488951  
2019/MPT/VSC/00685 ASOC. FELINA L'ELIANA -FELIANA-   
2019/MPT/VSC/00898 HUELLAS EN LA MONTAÑA E47063256  
2019/MPT/VSC/00473 ASOC. PARA EL CUIDADO Y DEFENSA ANIMAL- ACDA- P70610852  
2019/MPT/VSC/00593 POR LOS QUE NO TIENEN VOZ N74838580  
  
  
Les inversions es realitzaran i es justificaran davant l'Administració fins al dia 15 d'octubre de l'exercici 2019, per mitjà del compte justificatiu, que inclourà la declaració de les activitats realitzades i el seu cost amb el desglossament de cada una de les despeses incorregudes, i s'adjuntaran les factures de tercers corresponents a aquestes, així com els justificants bancaris de pagament.  
Aquest acte és definitiu en via administrativa, i en contra es podrà interposar potestativament recurs de reposició davant la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes comptador des de l'endemà de la notificació, o impugnar-se directament davant l'ordre jurisdiccional per mitjà de la interposició de recurs contenciós administratiu en el termini de dos mesos a partir de l'endemà de la notificació davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa (Llei 29/1998, de 13 de juliol, publicada en el BOE núm. 167, de 14.07.1998).  
  
  
València, 6 de maig de 2019.- La consellera d'Agricultura, Medi Ambient, Canvi Climàtic i Desenvolupament Rural, p. d. (O 22.12.2006, DOGV 5418), el director general d'Agricultura, Ramaderia i Pesca : Rogelio Llanes Ribas.